# Az Európai Unió C 418A/2018

| | ISSN 1977-0979 |
| --- | --- |
| Az Európai Unió
  Hivatalos Lapja | C 418A |
| | |
| Magyar nyelvű kiadás | Tájékoztatások és közlemények | 61. évfolyam2018. november 19. |

ISSN 1977-0979

Az Európai Unió

Hivatalos Lapja

C 418A

Magyar nyelvű kiadás

Tájékoztatások és közlemények

61. évfolyam2018. november 19.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2018/C 418 A/01 | Európai Ügyészség (EPPO) – Pályázati felhívás az európai főügyészi állás (Luxemburg) betöltésére – Ideiglenes alkalmazott – AD 15 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2018/C 418 A/01

Európai Ügyészség (EPPO) – Pályázati felhívás az európai főügyészi állás (Luxemburg) betöltésére – Ideiglenes alkalmazott – AD 15

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 19.11.2018 | HU | Az Európai Unió Hivatalos Lapja | CA 418/1 |
| --- | --- | --- | --- |

19.11.2018

HU

Az Európai Unió Hivatalos Lapja

CA 418/1

---

Európai Ügyészség (EPPO)

Pályázati felhívás az európai főügyészi állás (Luxemburg) betöltésére

Ideiglenes alkalmazott – AD 15

(2018/C 418 A/01)

Európai Ügyészség

Az Európai Ügyészség (a továbbiakban: az EPPO) független európai ügyészség, amely az EU pénzügyi érdekeit érintő bűncselekmények elkövetőinek és azok bűntársainak felkutatásáért, büntetőeljárás alá vonásáért és bíróság elé állításáért felel. Az Európai Ügyészség létrehozásáról szóló (EU) 2017/1939 rendelet (1)2017. november 20-án hatályba lépett. E rendelet 120. cikke értelmében az EPPO létrehozása után a Bizottság határozatát követően, de legkorábban az Európai Ügyészség létrehozásáról szóló rendelet hatálybalépésének időpontjától számított 3 évvel kezdi meg működését.

Az Európai Ügyészség létrehozásáról szóló rendelet hatálybalépése és az EPPO működésének megkezdése közötti időszak az új uniós szerv létrehozására szolgál. Az Európai Ügyészség létrehozásáról szóló rendelet 20. cikke értelmében a Bizottság felel az EPPO létrehozásáért és annak kezdeti adminisztratív működéséért mindaddig, amíg az utóbbi kapacitással nem rendelkezik saját költségvetésének végrehajtására.

Az Európai Ügyészség létrehozásáról szóló rendelet 14. cikkének (1) bekezdése szerint az európai főügyészt nem megújítható hétéves hivatali időre nevezik ki.

Az európai főügyészi álláshely

Az Európai Ügyészség létrehozásáról szóló rendelet 11. cikke szerint az európai főügyész az EPPO vezetője, aki a következő lényeges feladatokat és kötelezettségeket látja el:

| — | megszervezi az EPPO munkáját, irányítja annak tevékenységét, döntéseket hoz az Európai Ügyészség létrehozásáról szóló rendeletnek és az EPPO belső eljárási szabályzatának megfelelően, |
| --- | --- |

—

megszervezi az EPPO munkáját, irányítja annak tevékenységét, döntéseket hoz az Európai Ügyészség létrehozásáról szóló rendeletnek és az EPPO belső eljárási szabályzatának megfelelően,

| — | képviseli az EPPO-t az Unió és az Európai Unió tagállamainak intézményeivel, valamint harmadik felekkel szemben. |
| --- | --- |

—

képviseli az EPPO-t az Unió és az Európai Unió tagállamainak intézményeivel, valamint harmadik felekkel szemben.

Emellett az európai főügyész az Európai Ügyészség létrehozásáról szóló rendelet értelmében a következő kötelezettségekkel és felelősségi területekkel rendelkezik:

| — | javaslatot tesz az EPPO Kollégiumának (a továbbiakban: az Ügyészi Kollégium) a delegált európai ügyészi álláshelyekre és az EPPO adminisztratív igazgatói álláshelyére történő kinevezésekre, |
| --- | --- |

—

javaslatot tesz az EPPO Kollégiumának (a továbbiakban: az Ügyészi Kollégium) a delegált európai ügyészi álláshelyekre és az EPPO adminisztratív igazgatói álláshelyére történő kinevezésekre,

| — | előkészíti az EPPO belső eljárási szabályzatára vonatkozó javaslatát; |
| --- | --- |

—

előkészíti az EPPO belső eljárási szabályzatára vonatkozó javaslatát;

| — | javaslatot tesz az Ügyészi Kollégiumnak állandó tanácsok létrehozására, |
| --- | --- |

—

javaslatot tesz az Ügyészi Kollégiumnak állandó tanácsok létrehozására,

| — | részt vesz és elnököl az állandó tanácsok ülésein az EPPO belső eljárási szabályzatának megfelelően, |
| --- | --- |

—

részt vesz és elnököl az állandó tanácsok ülésein az EPPO belső eljárási szabályzatának megfelelően,

| — | előkészíti az Ügyészi Kollégium üléseit és elnököl azokon, |
| --- | --- |

—

előkészíti az Ügyészi Kollégium üléseit és elnököl azokon,

| — | a kinevezését követő hat hónapon belül javaslatot készít az Európai Ügyészség létrehozásáról szóló rendelet 109. cikkének (átláthatósági szabályok) alkalmazására vonatkozó részletes szabályokra, |
| --- | --- |

—

a kinevezését követő hat hónapon belül javaslatot készít az Európai Ügyészség létrehozásáról szóló rendelet 109. cikkének (átláthatósági szabályok) alkalmazására vonatkozó részletes szabályokra,

| — | az EPPO adminisztratív igazgatójának javaslata alapján elkészíti az EPPO-ra alkalmazandó pénzügyi szabályok tervezetét, |
| --- | --- |

—

az EPPO adminisztratív igazgatójának javaslata alapján elkészíti az EPPO-ra alkalmazandó pénzügyi szabályok tervezetét,

| — | az adminisztratív igazgató által készített javaslat alapján elkészíti az EPPO naptári évnek megfelelő pénzügyi évre vonatkozó, tervezett bevételeit és kiadásait tartalmazó előzetes kimutatástervezetet, |
| --- | --- |

—

az adminisztratív igazgató által készített javaslat alapján elkészíti az EPPO naptári évnek megfelelő pénzügyi évre vonatkozó, tervezett bevételeit és kiadásait tartalmazó előzetes kimutatástervezetet,

| — | javaslatokat tesz az Ügyészi Kollégium által elfogadandó végrehajtási szabályokra és programdokumentumokra, az Európai Ügyészség létrehozásáról szóló rendelet 114. cikkének megfelelően, |
| --- | --- |

—

javaslatokat tesz az Ügyészi Kollégium által elfogadandó végrehajtási szabályokra és programdokumentumokra, az Európai Ügyészség létrehozásáról szóló rendelet 114. cikkének megfelelően,

| — | rendszeresen ülésezik az Eurojust elnökével a közös érdekű kérdések megvitatása céljából, és adott esetben részt vesz az Eurojust testületének ülésein, |
| --- | --- |

—

rendszeresen ülésezik az Eurojust elnökével a közös érdekű kérdések megvitatása céljából, és adott esetben részt vesz az Eurojust testületének ülésein,

| — | rendszeresen találkozik az egyéb releváns uniós szervek, például az Europol és az OLAF, valamint a bel- és igazságügyi uniós ügynökségek érintett hálózatainak vezetőivel, |
| --- | --- |

—

rendszeresen találkozik az egyéb releváns uniós szervek, például az Europol és az OLAF, valamint a bel- és igazságügyi uniós ügynökségek érintett hálózatainak vezetőivel,

| — | ellát bármely egyéb feladatot az Európai Ügyészség létrehozásáról szóló rendelet előírásai szerint. |
| --- | --- |

—

ellát bármely egyéb feladatot az Európai Ügyészség létrehozásáról szóló rendelet előírásai szerint.

Jogosultsági feltételek

A kiválasztási szakaszban az a pályázó vehet részt, aki a jelentkezési határidőig megfelel a következő minimális követelményeknek:

Állampolgárság: a pályázó az Európai Unió valamely, az Európai Ügyészség létrehozásáról szóló rendelet szerinti megerősített együttműködésben részt vevő tagállamának állampolgára.

Szakmai tapasztalat: ügyészség vagy bíróság aktív tagja, és rendelkezik a legmagasabb szintű ügyészi vagy bírói tisztségbe történő kinevezéshez a saját tagállamában szükséges képesítéssel, függetlenségéhez nem férhet kétség, valamint a nemzeti jogrendszereket, a pénzügyi nyomozásokat és a büntetőügyekben folytatott nemzetközi igazságügyi együttműködést illetően – belföldi, európai vagy nemzetközi szinten – releváns gyakorlati tapasztalatra tett szert.

Nyelvismeret: a pályázó az Unió egyik hivatalos nyelvét magas szinten, az Unió egy további hivatalos nyelvét pedig kielégítő szinten ismeri, az Európai Unió egyéb alkalmazottaira vonatkozó alkalmazási feltételek (a továbbiakban: alkalmazási feltételek) 12. cikke (2) bekezdésének e) pontja szerinti előírásnak megfelelően (2).

Életkor: Az Európai Ügyészség létrehozásáról szóló rendelet 14. cikke szerint az európai főügyészt nem megújítható 7 éves hivatali időre nevezik ki. Az alkalmazási feltételek 47. cikkének a) pontját és a személyzeti szabályzat 52. cikkét szintén alkalmazni kell. Ez azt jelenti, hogy az európai főügyésznek alkalmasnak kell lennie arra, hogy 7 évig hivatalban maradjon és legkésőbb 70 éves korban vonuljon nyugdíjba, azzal a feltétellel, hogy amennyiben a 66 éves életkoron túli meghosszabbítás szükséges, az illetékes kinevezésre jogosult hatóság automatikusan megadja ezt. Következésképpen a pályázó a várhatóan 2019. március 1-jei hatállyal történő kinevezéskor nem lehet idősebb 63 évesnél.

Ezen túlmenően a pályázó a katonai szolgálatra vonatkozó jogszabályi kötelezettségeinek eleget tett, megfelelő referenciákat szolgáltat arra vonatkozóan, hogy megfelel a feladatköre ellátásához szükséges erkölcsi követelményeknek, valamint fizikailag alkalmas a feladatai ellátására.

A kiválasztott pályázónak tagállama nemzeti biztonsági hatóságától származó, EU Secret szintű érvényes biztonsági tanúsítvánnyal kell rendelkeznie, vagy módjában kell állnia ehhez hozzájutni.

A személyi biztonsági tanúsítvány olyan közigazgatási határozat, amelyet az érintett személy illetékes nemzeti biztonsági hatósága által a vonatkozó nemzeti biztonsági jogszabályoknak és rendelkezéseknek megfelelően elvégzett biztonsági ellenőrzést követően adnak ki, és amely igazolja, hogy az illető hozzáférhet meghatározott szintű minősített adatokhoz. Felhívjuk a figyelmet arra, hogy a biztonsági tanúsítvány megszerzéséhez szükséges eljárást csak a munkáltató kezdeményeztetheti, az adott pályázó nem.

Az állásba való kinevezés kizárólag akkor lép hatályba, ha a kiválasztott jelölt megszerezte az érvényes biztonsági tanúsítványt.

Kiválasztási szempontok

Az ideális pályázóval szembeni elvárások:

| — | ügyészség vagy bíróság aktív tagjaként legalább tizenöt éves szakmai tapasztalattal rendelkezik, |
| --- | --- |

—

ügyészség vagy bíróság aktív tagjaként legalább tizenöt éves szakmai tapasztalattal rendelkezik,

| — | ügyészségen vagy igazságügyi hatóságon belül szerzett, legalább ötéves, igazoltan sikeres felsővezetői gyakorlattal rendelkezik, |
| --- | --- |

—

ügyészségen vagy igazságügyi hatóságon belül szerzett, legalább ötéves, igazoltan sikeres felsővezetői gyakorlattal rendelkezik,

| — | legalább ötéves tapasztalattal rendelkezik pénzügyi bűncselekmények nyomozásáért és büntetőeljárás alá vonásáért felelős ügyészként. Az EU pénzügyi érdekeit sértő bűncselekmények vagy súlyos határon átnyúló bűncselekmények büntetőeljárás alá vonása terén felmutatott eredmények további előnyt jelentenek, |
| --- | --- |

—

legalább ötéves tapasztalattal rendelkezik pénzügyi bűncselekmények nyomozásáért és büntetőeljárás alá vonásáért felelős ügyészként. Az EU pénzügyi érdekeit sértő bűncselekmények vagy súlyos határon átnyúló bűncselekmények büntetőeljárás alá vonása terén felmutatott eredmények további előnyt jelentenek,

| — | jelentős eredményeket ért el a vezetés, irányítás és kommunikáció terén, stratégiai és belső irányítási szinten egyaránt, |
| --- | --- |

—

jelentős eredményeket ért el a vezetés, irányítás és kommunikáció terén, stratégiai és belső irányítási szinten egyaránt,

| — | megfelelő ítélőképességgel és magas fokú konceptuális képességgel bíró, kiváló és dinamikus szakember, aki képes világos stratégiát kidolgozni az EPPO célkitűzéseinek eléréséhez, |
| --- | --- |

—

megfelelő ítélőképességgel és magas fokú konceptuális képességgel bíró, kiváló és dinamikus szakember, aki képes világos stratégiát kidolgozni az EPPO célkitűzéseinek eléréséhez,

| — | kiváló interperszonális, döntéshozatali, kommunikációs és tárgyalási képességekkel rendelkezik, és képes megbízható munkakapcsolatot kiépíteni az összes érdekelt féllel, |
| --- | --- |

—

kiváló interperszonális, döntéshozatali, kommunikációs és tárgyalási képességekkel rendelkezik, és képes megbízható munkakapcsolatot kiépíteni az összes érdekelt féllel,

| — | képes összetett multikulturális környezetben dolgozni, és csoportokat oly módon motiválni és fejleszteni, hogy azok képességeik legjavát tudják nyújtani, |
| --- | --- |

—

képes összetett multikulturális környezetben dolgozni, és csoportokat oly módon motiválni és fejleszteni, hogy azok képességeik legjavát tudják nyújtani,

| — | tisztában van az EPPO nyomozati/ügyészségi tevékenységének elvégzéséhez szükséges függetlenség és az alapvető jogok feletti őrködés fontosságával és elkötelezett ezen elvek iránt, |
| --- | --- |

—

tisztában van az EPPO nyomozati/ügyészségi tevékenységének elvégzéséhez szükséges függetlenség és az alapvető jogok feletti őrködés fontosságával és elkötelezett ezen elvek iránt,

| — | magas szintű etikai normákkal és személyes feddhetetlenséggel rendelkezik, |
| --- | --- |

—

magas szintű etikai normákkal és személyes feddhetetlenséggel rendelkezik,

| — | kiválóan ismeri az Unió intézményi és jogi keretét. |
| --- | --- |

—

kiválóan ismeri az Unió intézményi és jogi keretét.

Függetlenség és érdekeltségi nyilatkozat

Az Európai Ügyészség létrehozásáról szóló rendelet 6. cikke értelmében az európai főügyész az Európai Ügyészség létrehozásáról szóló rendelet szerinti feladatai ellátása során az Unió egészének érdekében jár el, nem kér és nem fogad el utasítást az EPPO-n kívül álló személyektől, az Európai Unió bármely tagállamától, valamint uniós intézményektől, szervektől és hivataloktól.

A pályázónak nyilatkozatban kell vállalnia, hogy az Európai Ügyészség létrehozásáról szóló rendelet 6. cikkének megfelelően feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

A szolgálatba lépést megelőzően az európai főügyésznek kötelezettségvállalási nyilatkozatot kell aláírnia arról, hogy függetlenül és a köz érdekében jár el, és nyilatkoznia kell minden olyan személyes érdekeltségről – különösen családi vagy pénzügyi érdekeltségekről, vagy harmadik felek érdekeltségeiről –, amelyek feladatai ellátása során ténylegesen vagy potenciálisan csorbítanák a függetlenségét és így az álláshelyet érintő tényleges vagy potenciális összeférhetetlenséghez vezethetnek.

Kiválasztás és kinevezés

Az európai főügyészt az Európai Parlament és a Tanács nevezi ki közös megegyezéssel az Európai Ügyészség létrehozásáról szóló rendelet 14. cikkében meghatározott kiválasztási eljárást követően.

Az Európai Ügyészség létrehozásáról szóló rendelet 14. cikkének (3) bekezdése előírja, hogy a kiválasztással foglalkozó tanácsadó testület összeállítja az előválogatott jelöltek listáját, és benyújtja azt az Európai Parlamentnek és a Tanácsnak. Azokat a pályázókat, akiket a testület nem vett fel az előválogatott jelöltek listájára, tájékoztatni kell e döntés indokairól.

A kiválasztással foglalkozó tanácsadó testület tizenkét főből áll, akiket a Bíróságnak és a Számvevőszéknek a volt tagjai, az Eurojust volt nemzeti tagjai, a nemzeti legfelsőbb bíróságok tagjai, magas rangú ügyészek, valamint szaktekintélyként elismert jogászok közül választanak ki. A választható személyek közül egyre az Európai Parlament tesz javaslatot. A kiválasztással foglalkozó tanácsadó testület tagjait a Bizottság javaslata alapján a Tanács nevezi ki.

Alkalmazási feltételek

Az európai főügyészre a személyzeti szabályzatot és az alkalmazási feltételeket, valamint az e személyzeti szabályzat és alkalmazási feltételek hatályba léptetése céljából az Unió intézményei által közösen elfogadott szabályokat kell alkalmazni. Az európai főügyészt az EPPO ideiglenes alkalmazottjaként nevezik ki az alkalmazási feltételek 2. cikkének a) pontjának megfelelően. A szerződést hétéves időszakra kötik, ami nem hosszabbítható meg.

A szolgálatba lépést megelőzően az európai főügyésznek felvételt megelőző orvosi vizsgálaton kell részt vennie annak megállapítása érdekében, hogy fizikailag alkalmas-e feladatai ellátására.

Az alkalmazás helye Luxemburg. Az EPPO létrehozási szakaszában az európai főügyész kötelezhető feladatai Brüsszelből történő ellátására.

Esélyegyenlőség

Az Unió az esélyegyenlőségi politikát alkalmaz. A vezető beosztásban lévő nők alacsony számára való tekintettel különösen örömmel fogadjuk a nők jelentkezését.

Jelentkezési eljárás

A pályázó a kérelem benyújtása előtt köteles gondosan ellenőrizni, hogy valóban megfelel-e valamennyi jelentkezési feltételnek különös tekintettel a megkövetelt végzettséget és képesítést igazoló okiratra és szakmai tapasztalatra, valamint a nyelvismeretre. Azt a pályázót, aki valamelyik jelentkezési feltételnek nem felel meg, automatikusan kizárjuk a kiválasztási eljárásból.

A pályázati anyagot az Unió 24 hivatalos nyelvének egyikén lehet elküldeni (3).

A pályázónak mindenképpen rendelkeznie kell érvényes e-mail-címmel. Ennek segítségével megerősítjük regisztrációját, és ezen tartjuk Önnel a kapcsolatot az eljárás különböző szakaszai során. Jelezni kell, ha a pályázó a kiválasztási eljárás során megváltoztatja az e-mail-címét.

A pályázónak a jelentkezés részeként önéletrajzot és motivációs levelet kell küldenie a következő e-mail-címre: EU-EPPO-SELECTION-ECP@ec.europa.eu. Felkérjük a pályázókat, hogy a közös európai nyelvi referenciakeretnek megfelelően ismertessék az általuk ismert összes uniós nyelvet és a megfelelő tudásszintet (4).

A pályázó e-mailben kap visszaigazolást jelentkezésének regisztrálásáról. Felhívjuk a figyelmét arra, hogy amennyiben nem kapott visszaigazoló e-mailt, a jelentkezését nem vettük nyilvántartásba. Ha további információkra van szüksége, illetve technikai problémával szembesül, kérjük, jelezze a következő e-mail-címen: EU-EPPO-SELECTION-ECP@ec.europa.eu.

Határidő

A jelentkezés határideje: 2018. december 14. brüsszeli idő szerint déli 12 óra. Késedelmes regisztrációt nem fogadunk el.

Fontos tudnivalók a pályázók számára

Felhívjuk a pályázók figyelmét, hogy a kiválasztással foglalkozó tanácsadó testület munkája bizalmas. A kiválasztással foglalkozó tanácsadó testület egyes tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba. Bármilyen tájékoztatási kérelmet az alábbi e-mail-címre kell küldeni: EU-EPPO-SELECTION-ECP@ec.europa.eu.

A személyes adatok védelme

Az Európai Bizottság gondoskodik arról, hogy a pályázók személyes adatait az ilyen adatok uniós intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (5) megfelelően kezeljék.

---

(1)  A Tanács (EU) 2017/1939 rendelete (2017. október 12.) az Európai Ügyészség létrehozására vonatkozó megerősített együttműködés bevezetéséről (HL L 283., 2017.10.31., 1. o.). A továbbiakban: az Európai Ügyészség létrehozásáról szóló rendelet.

(2)  https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF

(3)  https://eur-lex.europa.eu/legal-content/HU/TXT/PDF/?uri=CELEX:01958R0001-20130701&qid=1408533709461&from=HU

(4)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(5)  HL L 8., 2001.1.12., 1. o.

---